ವಿರಾಟ್ ಕೊಹ್ಲಿಯಿಂದಾಗಿ ಟಿ ನಟರಾಜನ್ ಕಣ್ಣೀರು ಹಾಕಿದ್ದರಂತೆ! ಮುಂಬೈ: ಆಸ್ಟ್ರೇಲಿಯಾ ವಿರುದ್ಧ ಟಿ20 ಸರಣಿ ಗೆದ್ದ ಬಳಿಕ ಟ್ರೋಫಿಯನ್ನು ತನ್ನ ಕೈಗೆ ನೀಡಿದಾಗ ಕಣ್ಣೀರೇ ಬಂತು ಎಂದು ಟೀಂ ಇಂಡಿಯಾ ಯುವ ವೇಗಿ ಟಿ ನಟರಾಜನ್ ಹೇಳಿಕೊಂಡಿದ್ದಾರೆ. ಟೀಂ ಇಂಡಿಯಾದಲ್ಲಿ ಯುವ ಆಟಗಾರರಿಗೆ ಗೆದ್ದ ಸರಣಿಯನ್ನು ಹಸತಾಂತರಿಸುವ ಪರಿಪಾಠ ಕೆಲವು ವರ್ಷಗಳಿಂದ ನಡೆದುಕೊಂಡು ಬರುತ್ತಿದೆ. ಅದೇ ರೀತಿ ಆಸ್ಟ್ರೇಲಿಯಾ ಟಿ20 ಸರಣಿಯಲ್ಲಿ ಪದಾರ್ಪಣೆ ಮಾಡಿ ಅತ್ಯುತ್ತಮ ಪ್ರದರ್ಶನ ನೀಡಿದ್ದಕ್ಕೆ ಸರಣಿ ಗೆದ್ದ ಟ್ರೋಫಿಯನ್ನು ಕೊಹ್ಲಿ ತಾವು ಸ್ವೀಕರಿಸಿದ ಬಳಿಕ ನಟರಾಜನ್ ಗೆ ಹಸ್ತಾಂತರಿಸಿದ್ದರು. ಈ ವೇಳೆ ನನಗೆ ಖುಷಿಯಿಂದ ಕಣ್ಣೀರೇ ಬಂತು ಎಂದು ನಟರಾಜನ್ ಹೇಳಿಕೊಂಡಿದ್ದಾರೆ.